השיטה השוודית מתמקדת בעיסוי הרקמות הרכות באופן עדין והוליסטי, תוך שימוש בתנועות ארוכות וברמות לחץ שונות לפי העדפת המטופל. העיסוי נעשה עם שמנים ארומטיים מפנקים, ומסייע להרפיה, הפגת מתחים והמרצת מחזור הדם.
בואו ליהנות מאמנות עיסוי עתיקה, המבוססת על חוש הריח. מגוון של שמנים אתריים מצמחים טהורים נפגש עם המגע העדין של העיסוי. אידיאלי להפגת מתחים, המרצת הדם, והרפיית שרירים.
עיסוי טיפולי ממוקד לאזורים תפוסים או כואבים, אשר חודר לרקמות השריר העמוקות. מסייע להגמשת סיבי השריר, סירקולציה של הדם והרפיית השרירים. משחרר ומאזן, מומלץ לסובלים מנוקשות בשרירים או מכאבים כרוניים.
האיורוודה היא פרקטיקה הודית עתיקה בת אלפי שנים, המשלבת בין מדע, בריאות וטבע. תנו לעצמכם ליהנות מעיסוי עדין של גוף ופנים בשמן שומשום חם ומרגיע, אשר יוביל אתכם לרגיעה מדיטטיבית.
הטיפול באבנים חמות, הגיע במקורו מהתרבות האינדיאנית. העיסוי נעשה באמצעות אבני בזלת חמות, שמנים ארומטיים מרגיעים, ומגע ידיים עדין. משחרר שרירים, מנקז רעלים ומסייע לאיזון בין גוף ונפש.
עיסוי קצוות מתמקד למעשה בשני קצוות הגוף החשובים ביותר: הראש וכפות הרגליים. העיסוי העדין מתחיל בכפות הרגליים, ממשיך בידיים ועובר לאזור הצוואר והקרקפת. מסייע בשחרור מתחים ולחץ.
עיסוי מפנק המתמקד המסייע להרפיה של שרירים ומתחים באזור השכמות והצוואר, ומעניק תחושת הקלה מושלמת.
פעמים רבות, תקופת ההיריון מפגישה את האישה ההרה עם תופעות גופניות חדשות. חשוב להקשיב לגוף שלך, ולפרגן לעצמך בטיפול מקצועי ומרגיע, המותאם במיוחד לזמן ההיריון. העיסוי העדין מתאים לנשים בהיריון משבוע 16 ואילך, ומקל על אזורי העומס השונים, לתחושת הקלה ורוגע.
רפלקסולוגיה היא שיטת טיפול המתבססת על ההנחה כי כל חלק בגוף מקושר לאזור מייצג בכף הרגל. הטיפול מבוצע על ידי התבוננות, מישוש, לחיצות ועיסוי על נקודות אסטרטגיות בכף הרגל, ומסייע באבחון וריפוי אזורים שונים בגוף, הרגעה והקלה.
העיסוי התאילנדי מתבצע באמצעות סט מתיחות בעלות רמות עוצמה משתנות, ומסייע לשחרור חסימות במחזור הדם ומערכת הלימפה, הקלה על כאבים, ואף מהווה פתרון טבעי לנדודי שינה.
שיטת השיאצו התפתחה ביפן של תחילת המאה הקודמת, וכיום צוברת פופולריות בעולם כולו. שיאצו הוא למעשה טיפול רפואי מקצועי מצד אחד ומפנק מצד שני, אשר מתבסס על הפעלת לחץ של האגודלים, המרפקים וכפות הידיים של המטפל, לאורך מסלולי האנרגיה (מרידיאנים) בגוף המטופל.
טווינא היא פרקטיקה סינית המבוססת על תרפיית מגע, ומטרתה לאזן את זרימת האנרגיה (המרידיאנים) בגוף. המטפל מעסה את ידי המטופל על ידי נענועים ולחיצות, ומסייע לטיפול בבעיות שריר ושלד. העיסוי הטיפולי של הטווינא משחרר חסימות מסוגים שונים, ותורם להרחבת טווח התנועה של המפרקים.
אנו מזמינים אתכם לטיפול מקצועי לחידוש וניקוי העור. טיפול הפילינג היסודי מבוסס על עיסוי ממריץ ברסיסי מלח, בתוספת מרגיעה של לבנדר ופ'צולי. לאחר הפילינג, מסתיים הטיפול במריחה של קרם גוף איכותי ומפנק.
טיפול וריענון מפנק בחבילה אחת: טיפול יסודי לניקוי העור, על ידי עיסוי ממריץ להסרת תאים מתים, בשילוב רסיסי מלח, ובתוספת וניל מפנק.
אנו מזמינים אתכם לחדש אנרגיות, להתנקות ולהתרענן עם אמבט שמנים מפנק, המשלב מגוון של שמנים ארומטיים וניחוחות מענגים, לאפקט רגיעה מושלם.